title: REGULAMENTUL DE PUNERE ÎN APLICARE (UE) …/… AL COMISIEI de modificare a Regulamentului de punere în aplicare (UE) 2016/1239 în ceea ce privește anumite norme referitoare la termenele-limită și la notificările cantităților vizate de licențele din sectorul orezului (Text cu relevanță pentru SEE)

text:
               REGULAMENTUL DE PUNERE ÎN APLICARE (UE) …/… AL COMISIEI

               din 17.8.2017

               de modificare a Regulamentului de punere în aplicare (UE) 2016/1239 în ceea ce privește anumite norme referitoare la termenele-limită și la notificările cantităților vizate de licențele din sectorul orezului

               (Text cu relevanță pentru SEE)

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului
                  1
               , în special articolul 223 alineatul (3) literele (b) și (c),

               întrucât:

               (1)Regulamentul de punere în aplicare (UE) 2016/1239 al Comisiei
                  2
                prevede normele de aplicare a Regulamentului (UE) nr. 1308/2013 în ceea ce privește sistemul de licențe de import și de export, inclusiv licențele pentru orez. De asemenea, respectivul regulament de punere în aplicare prevede norme detaliate privind notificările statelor membre către Comisie.

               (2)Este necesară clarificarea anumitor norme referitoare la termenele-limită, inclusiv cele pentru notificările cantităților produselor vizate de contingentele tarifare.

               (3)Este oportun să se includă obligația ca statele membre să notifice Comisiei cantitățile de orez vizate de licențe, această obligație existând în regulamente precedente.

               (4)Prin urmare, Regulamentul de punere în aplicare (UE) 2016/1239 ar trebui modificat în consecință.

               (5)Din motive de claritate și securitate juridică, prezentul regulament ar trebui să intre în vigoare în aceeași zi cu regulamentul delegat care modifică Regulamentul delegat (UE) 2016/1237
                  3
                în ceea ce privește notificările din sectorul orezului.

               (6)Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

               ADOPTĂ PREZENTUL REGULAMENT:

               Articolul 1

               Regulamentul de punere în aplicare (UE) 2016/1239 se modifică după cum urmează:

               1. Articolul 3 se modifică după cum urmează:

               (a) alineatul (3) se înlocuiește cu următorul text:

               „(3) Dacă în prezentul regulament este stabilit un termen pentru proceduri, iar data de deschidere sau de închidere a termenului este o zi de sâmbătă, de duminică sau o sărbătoare legală astfel cum este definită în Regulamentul (CEE, Euratom) nr. 1182/71:

               (a)data de deschidere aplicabilă este următoarea zi lucrătoare și începe la ora 00:00, ținând seama de programul oficial de lucru al autorității;

               (b)prin derogare de la articolul 3 alineatul (2) litera (b) și de la articolul 3 alineatul (4) din regulamentul menționat, data de închidere aplicabilă este următoarea zi lucrătoare și se încheie la ora 13:00, ora Bruxelles-ului.”

               (b) se adaugă următorul alineat (4):

               „(4) Prin derogare de la alineatul (3), în cazul în care, în sensul prezentului regulament, se aplică un termen-limită pentru notificarea cantităților de produse vizate de cererile de licențe în cadrul unui contingent tarifar sau pentru notificarea cantităților neutilizate în cadrul unui contingent tarifar, termenul-limită respectiv expiră la încheierea ultimei ore a ultimei zile, indiferent dacă ziua respectivă este o zi de sâmbătă sau de duminică sau o sărbătoare legală.”

               2. Se introduce următorul articol 19a:

               „Articolul 19a

               Notificări referitoare la orez

               Statele membre notifică Comisiei în fiecare zi următoarele:

               (a)în ceea ce privește licențele de import, altele decât cele destinate gestionării contingentelor tarifare de import, cantitățile totale vizate de licențele eliberate, în funcție de origine și de codul produsului;

               (b)în ceea ce privește licențele de export, cantitățile totale vizate de licențele eliberate, în funcție de codul produsului.”

               Articolul 2

               Prezentul regulament intră în vigoare în ziua următoare datei publicării în Jurnalul Oficial al Uniunii Europene.

               Prezentul regulament este obligatoriu în toate elementele sale și se aplică direct în toate statele membre.

               Adoptată la Bruxelles, 17.8.2017.

                     Pentru Comisie

                     Preşedintele
                     Jean-Claude JUNCKER

                     (1)
                  JO L 347, 20.12.2013, p. 671.

                     (2)
                  Regulamentul de punere în aplicare (UE) 2016/1239 al Comisiei din 18 mai 2016 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește sistemul de licențe de import și de export (JO L 206, 30.7.2016, p. 44).

                     (3)
                  Regulamentul delegat (UE) 2016/1237 al Comisiei din 18 mai 2016 de completare a Regulamentului (UE) nr. 1308/2013 al Parlamentului European și al Consiliului în ceea ce privește normele de aplicare a sistemului de licențe de import și export și de completare a Regulamentului (UE) nr. 1306/2013 al Parlamentului European și al Consiliului în ceea ce privește normele referitoare la eliberarea și reținerea garanțiilor constituite pentru astfel de licențe, precum și de modificare a Regulamentelor (CE) nr. 2535/2001, (CE) nr. 1342/2003, (CE) nr. 2336/2003, (CE) nr. 951/2006, (CE) nr. 341/2007 și (CE) nr. 382/2008 ale Comisiei și de abrogare a Regulamentelor (CE) nr. 2390/98, (CE) nr. 1345/2005, (CE) nr. 376/2008 și (CE) nr. 507/2008 ale Comisiei (JO L 206, 30.7.2016, p. 1).


title: REGULAMENTUL DE PUNERE ÎN APLICARE (UE) …/… AL COMISIEI de modificare a Regulamentului de punere în aplicare (UE) nr. 809/2014 de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și ecocondiționalitatea

text:
               REGULAMENTUL DE PUNERE ÎN APLICARE (UE) …/… AL COMISIEI

               din 10.7.2017

               de modificare a Regulamentului de punere în aplicare (UE) nr. 809/2014 de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și ecocondiționalitatea

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului
                  1
               , în special articolul 62 alineatul (2) literele (a) și (b) și articolul 78 literele (b) și (c),

               întrucât:

               (1)Articolul 21 din Regulamentul de punere în aplicare (UE) nr. 809/2014 al Comisiei
                  2
                stabilește cerințele aferente cererilor de ajutor pentru animale și cererilor de plată în cadrul măsurilor de sprijin pentru animale. În cazul speciilor cu ciclu de producție scurt, cu o rată ridicată de rotație a animalelor, numărul animalelor în privința cărora se depune o cerere de plată pentru animale în cadrul măsurii prevăzute la articolul 33 din Regulamentul (UE) nr. 1305/2013 al Parlamentului European și al Consiliului
                  3
                se poate modifica semnificativ în cursul anului de cerere. Acest lucru ar putea duce la o diferență considerabilă între numărul animalelor declarate în cererea de plată pentru animale și numărul animalelor care vor beneficia în cele din urmă de condiții superioare de bunăstare. În consecință, numărul animalelor declarate în cererea de plată pentru animale este doar orientativ. Prin urmare, în ceea ce privește respectivele specii cu ciclu de producție scurt, statele membre ar trebui să poată stabili un sistem care să îi permită beneficiarului să solicite sprijin pentru toate animalele care sunt eligibile pentru sprijin la o dată sau în timpul unei perioade care urmează a fi stabilită de statul membru. În absența unei baze de date electronice, ar trebui să fie posibilă stabilirea numărului real de animale pe baza certificatelor de sacrificare sau a altor documente justificative prezentate autorității competente după data depunerii cererii de plată pentru animale.

               (2)Aplicarea criteriilor de selecție nu este obligatorie pentru toate măsurile sau pentru toate tipurile de operațiuni. Prin urmare, controalele administrative efectuate în ceea ce privește cererile de sprijin ar trebui să includă numai verificarea elementului respectiv, dacă este necesar.

               (3)Verificarea caracterului rezonabil al costurilor se realizează în etapa controalelor administrative privind cererile de sprijin și pe baza unui sistem de evaluare definit. Cu toate acestea, ar trebui să se aplice norme specifice atunci când riscul de costuri nerezonabile este scăzut sau când componența costurilor nu poate fi definită înainte de punerea în aplicare a operațiunii.

               (4)În conformitate cu articolul 67 alineatul (1) din Regulamentul (UE) nr. 1303/2013 al Parlamentului European și al Consiliului
                  4
               , cuantumul sprijinului poate fi stabilit pe baza baremelor standard pentru costurile unitare, a sumelor forfetare sau a ratelor forfetare. În astfel de cazuri, controalele administrative nu ar trebui să includă verificarea cuantumului costurilor suportate și al plăților efectuate de beneficiar.

               (5)Normele privind controalele care se aplică instrumentelor financiare ar trebui adaptate pentru a se asigura coerența cu normele privind gestiunea și controlul prevăzute în Regulamentul (UE) nr. 1303/2013 și în Regulamentul delegat (UE) nr. 480/2014 al Comisiei
                  5
                și ar trebui să ia în considerare particularitățile sprijinului acordat sub forma unui instrument financiar.

               (6)Cheltuielile care fac obiectul controalelor la fața locului nu ar trebui să reprezinte cheltuielile care trebuie plătite, ci cheltuielile declarate agenției de plăți. Întrucât cheltuielile care trebuie plătite pot fi determinate numai după încheierea tuturor controalelor, efectuarea controalelor pe baza cheltuielilor respective ar putea face ca atingerea ratei de control să fie imprevizibilă. În plus, cheltuielile care fac obiectul controalelor la fața locului nu ar trebui să includă cheltuielile efectuate de agenția de plăți strict pentru plățile anticipate, întrucât cheltuielile respective nu corespund cu cele suportate de beneficiar. De asemenea, cheltuielile legate de instrumente financiare ar trebui luate în considerare pentru atingerea ratei minime de control numai în măsura în care acestea sunt verificate efectiv de autoritatea competentă. Pentru a se asigura atingerea ratei minime de control în fiecare an calendaristic, controalele ar trebui efectuate până la data prevăzută pentru depunerea datelor de control și a statisticilor de control prevăzute la articolul 9 din Regulamentul de punere în aplicare (UE) nr. 809/2014.

               (7)Pentru ca numărul controalelor să nu se dubleze în mod inutil, controalele la fața locului ar trebui să acopere doar elementele care nu au făcut încă obiectul controalelor administrative.

               (8)În conformitate cu articolele 48 și 51 din Regulamentul de punere în aplicare (UE) nr. 809/2014, controalele trebuie să verifice respectarea, printre altele, a criteriilor de eligibilitate, a angajamentelor și a altor obligații. În plus, în conformitate cu articolul 50 alineatul (4) litera (a) din respectivul regulament de punere în aplicare, eșantionul operațiunilor care trebuie controlate la fața locului trebuie să țină seama de necesitatea de a controla operațiuni de tipuri și dimensiuni suficient de variate. Dispozițiile specifice măsurilor privind subiectul în cauză sau intensitatea controalelor prevăzute la articolele 54-59 din Regulamentul de punere în aplicare (UE) nr. 809/2014 nu sunt, așadar, necesare.

               (9)În ceea ce privește sancțiunile administrative, pentru a se asigura tratamentul egal al operațiunilor selectate și al operațiunilor neselectate pentru a face obiectul controalelor la fața locului, cheltuielile verificate ar trebui să fie, în ambele cazuri, cheltuielile declarate.

               (10)Prin urmare, Regulamentul de punere în aplicare (UE) nr. 809/2014 ar trebui modificat în consecință.

               (11)Modificările aduse regulamentului menționat ar trebui să se aplice cererilor de sprijin sau cererilor de plată referitoare la anii de cerere sau la perioadele de primă care încep de la 1 ianuarie 2018. Cu toate acestea, având în vedere dificultățile întâmpinate în anul de cerere 2015 de către statele membre care au trebuit să își adapteze sistemele la termenul de depunere a cererilor de plată pentru animale prevăzut la articolul 13 din Regulamentul de punere în aplicare (UE) nr. 809/2014, precum și la sistemul de reduceri, excluderi și sancțiuni prevăzut în Regulamentul delegat (UE) nr. 640/2014 al Comisiei
                  6
               , prevederea care permite stabilirea numărului real de animale din speciile cu ciclu de producție scurt pe baza certificatelor de sacrificare sau a altor documente justificative prezentate autorității competente după depunerea cererii de plată pentru animale ar trebui să se aplice cererilor de plată pentru animale aferente anilor de cerere care încep de la 1 ianuarie 2016.

               (12)Măsurile prevăzute în prezentul regulament sunt conforme cu avizul Comitetului pentru dezvoltare rurală,

               ADOPTĂ PREZENTUL REGULAMENT:

               Articolul 1

               Regulamentul de punere în aplicare (UE) nr. 809/2014 se modifică după cum urmează:

               (1)La articolul 21, se introduce următorul alineat (4a):

               „(4a) În cazul speciilor cu ciclu de producție scurt care beneficiază de sprijin în temeiul articolului 33 din Regulamentul (UE) nr. 1305/2013, statele membre pot, în absența unei baze de date electronice, să instituie proceduri prin care se utilizează datele existente în certificatele de sacrificare sau în alte documente justificative în scopul cererii de plată pentru animale. Datele respective oferă nivelul de garanție și de punere în aplicare necesar pentru gestionarea corespunzătoare, la nivelul fiecărui animal, a măsurii de sprijin în cauză.

               Procedurile menționate la primul paragraf pot consta într-un sistem care să îi permită beneficiarului să solicite sprijin pentru toate animalele care, la o dată sau în timpul unei perioade care urmează a fi stabilită de statul membru, sunt eligibile pentru sprijin pe baza datelor existente în certificatele de sacrificare sau în alte documente justificative.

               În acest caz, statele membre iau măsurile necesare pentru a garanta că, în conformitate cu dispozițiile aplicabile măsurii de sprijin în cauză, data sau perioada menționată la al doilea paragraf este clar stabilită și adusă la cunoștința beneficiarului.”

               (2)Articolul 48 se modifică după cum urmează:

               (a)alineatul (2) se modifică după cum urmează:

               (i)litera (c) se înlocuiește cu următorul text:

               „(c) respectarea criteriilor de selecție, în cazul în care acestea se aplică;”

               (ii) litera (e) se înlocuiește cu următorul text:

               „(e) în ceea ce privește costurile menționate la articolul 67 alineatul (1) litera (a) din Regulamentul (UE) nr. 1303/2013, cu excepția contribuțiilor în natură și a deprecierilor, o verificare a caracterului rezonabil al costurilor prezentate. Costurile trebuie evaluate utilizând un sistem de evaluare adecvat, precum costuri de referință, o comparație a diferitelor oferte sau un comitet de evaluare. În cazul operațiunilor care beneficiază de o rată de sprijin de până la 30 % sau în cazul operațiunilor care beneficiază de sprijin în temeiul articolului 35 din Regulamentul (UE) nr. 1305/2013, verificarea caracterului rezonabil al costurilor poate fi efectuată în etapa controalelor administrative privind cererile de plată. În cazul operațiunilor cu costuri eligibile de până la 5 000 EUR, caracterul rezonabil al costurilor poate fi stabilit prin intermediul unui proiect de buget convenit ex ante de autoritatea de management.”

               (b)la alineatul (3), literele (a) și (b) se înlocuiesc cu următorul text:

               „(a) operațiunea încheiată, prin compararea acesteia cu operațiunea pentru care a fost acordat sprijinul;

               (b) costurile suportate și plățile efectuate, cu excepția cazului în care se aplică
                     o formă sau o metodă menționată la articolul 67 alineatul (1) literele (b), (c) sau (d) din Regulamentul (UE) nr. 1303/2013.”

               (c)se adaugă următorul alineat (6):

               „(6) În ceea ce privește instrumentele financiare menționate la articolul 38 alineatul (1) litera (b) din Regulamentul (UE) nr. 1303/2013, alineatele (1)-(5) din prezentul articol nu se aplică nici contribuției la instrumentul financiar, nici sprijinului acordat beneficiarului final. Totuși, se aplică articolele 58 și 59 din Regulamentul (UE) nr. 1306/2013 și articolul 9 din Regulamentul delegat (UE) nr. 480/2014 al Comisiei*.

               ----------

               * Regulamentul delegat (UE) nr. 480/2014 al Comisiei din 3 martie 2014 de completare a Regulamentului (UE) nr. 1303/2013 al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime (JO L 138, 13.5.2014, p. 5).”

               (3)Articolul 50 se modifică după cum urmează:

               (a)alineatul (1) se modifică după cum urmează:

               (i)primul paragraf se înlocuiește cu următorul text:

               „Cheltuielile care fac obiectul controalelor la fața locului reprezintă cel puțin 5 % din
                     cheltuielile menționate la articolul 46 și cofinanțate de Fondul
                     european agricol pentru dezvoltare rurală (FEADR) care trebuie declarate
                     agenției de plăți în fiecare an calendaristic și care nu vizează operațiuni în
                     cazul cărora s-au solicitat numai plăți anticipate.”

               (ii) se adaugă paragraful al treilea, după cum urmează:

               „În ceea ce privește instrumentele financiare, numai plățile efectuate beneficiarilor finali
                     care fac obiectul controalelor la fața locului sunt luate în considerare la calcularea cheltuielilor aferente controalelor la fața locului menționate la primul paragraf.”

               (b)la alineatul (2), primul paragraf se înlocuiește cu următorul text:

               „Numai controalele efectuate până la data prevăzută pentru transmiterea datelor
                     de control și a statisticilor de control în conformitate cu articolul 9 se iau în considerare pentru atingerea nivelului minim menționat la alineatul (1).”

               (4)Articolul 51 se modifică după cum urmează:

               (a)alineatul (1) se înlocuiește cu următorul text:

               „(1) Controalele la fața locului verifică dacă operațiunea a fost pusă în aplicare în conformitate cu normele aplicabile și vizează toate criteriile de eligibilitate, angajamentele și alte obligații privind condițiile de acordare a sprijinului care pot fi verificate la momentul vizitei și care nu au făcut obiectul unor controale administrative. Controalele garantează că operațiunea este eligibilă pentru un sprijin din FEADR.”

               (b)se adaugă următorul alineat (5):

               „(5) În ceea ce privește instrumentele financiare menționate la articolul 38 alineatul (1) litera (b) din
                     Regulamentul (UE) nr. 1303/2013, alineatele (1)-(4) din prezentul articolul nu se aplică nici contribuției la instrumentul financiar, nici sprijinului acordat beneficiarului final. Totuși, se aplică articolele 58 și 59 din Regulamentul (UE) nr. 1306/2013 și articolul 9 din Regulamentul delegat (UE) nr. 480/2014.”

               (5)Articolele 54-59 se elimină.

               (6)La articolul 60, se adaugă următorul alineat (4):

               „(4) Prin derogare de la articolul 48 alineatul (2) litera (e), în privința operațiunilor care au fost puse în aplicare de un grup de acțiune locală și care acoperă un grup de proiecte în cadrul unei teme comune, verificarea caracterului rezonabil al costurilor poate fi efectuată în etapa controalelor administrative privind cererile de plată care vizează respectivul grup de proiecte.”

               (7)Articolul 61 se modifică după cum urmează:

               (a)la alineatul (1), a doua teză se elimină;

               (b)alineatul (2) se înlocuiește cu următorul text:

               „(2) Autoritatea competentă se asigură, prin controale administrative și,
                     dacă este necesar, prin vizite in situ la instituțiile financiare intermediare și la beneficiar, că plățile către instituțiile financiare intermediare sunt efectuate în conformitate cu legislația Uniunii și cu acordul încheiat între autoritatea competentă și instituția financiară intermediară.”

               (8)La articolul 63, alineatul (2) se înlocuiește cu următorul text:

               „(2) Sancțiunea administrativă menționată la alineatul (1) se aplică mutatis mutandis cheltuielilor neeligibile identificate în urma controalelor la fața locului menționate la articolul 49.”

               Articolul 2

               Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.

               Prezentul regulament se aplică cererilor de sprijin sau cererilor de plată referitoare la anii de cerere sau la perioadele de primă care încep de la 1 ianuarie 2018.

               Cu toate acestea, articolul 1 punctul 1 se aplică cererilor de plată referitoare la anii de cerere care încep de la 1 ianuarie 2016.

               Prezentul regulament este obligatoriu în toate elementele sale și se aplică direct în toate statele membre.

               Adoptată la Bruxelles, 10.7.2017.

                     Pentru Comisie,

                     Preşedintele
                     Jean-Claude JUNCKER

                     (1)
                  JO L 347, 20.12.2013, p. 549.

                     (2)
                  Regulamentul de punere în aplicare (UE) nr. 809/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și ecocondiționalitatea (JO L 227, 31.7.2014, p. 69).

                     (3)
                  Regulamentul (UE) nr. 1305/2013 al Parlamentului European și al Consiliului din 17 decembrie 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului (JO L 347, 20.12.2013, p. 487).

                     (4)
                  Regulamentul (UE) nr. 1303/2013 Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului (JO L 347, 20.12.2013, p. 320).

                     (5)
                  Regulamentul delegat (UE) nr. 480/2014 al Comisiei din 3 martie 2014 de completare a Regulamentului (UE) nr. 1303/2013 al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime (JO L 138, 13.5.2014, p. 5).

                     (6)
                  Regulamentul delegat (UE) nr. 640/2014 al Comisiei din 11 martie 2014 de completare a Regulamentului (UE) nr. 1306/2013 al Parlamentului European și al Consiliului în ceea ce privește Sistemul Integrat de Administrare și Control și condițiile pentru refuzarea sau retragerea plăților și pentru sancțiunile administrative aplicabile în cazul plăților directe, al sprijinului pentru dezvoltare rurală și al ecocondiționalității (JO L 181, 20.6.2014, p. 48).


title: REGULAMENTUL DE PUNERE ÎN APLICARE (UE) …/… AL COMISIEI de modificare a Regulamentului de punere în aplicare (UE) nr. 809/2014 în ceea ce privește măsurile de control referitoare la cultivarea cânepii

text:
               REGULAMENTUL DE PUNERE ÎN APLICARE (UE) …/… AL COMISIEI

               din 30.6.2017

               de modificare a Regulamentului de punere în aplicare (UE) nr. 809/2014 în ceea ce privește măsurile de control referitoare la cultivarea cânepii

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului
                  1
               , în special articolul 58 alineatul (4) și articolul 62 alineatul (2) litera (e)

               întrucât:

               (1)Normele pentru verificarea conținutului de delta 9 – tetrahidrocanabinol (denumit în continuare „conținutul de THC”) al soiurilor de cânepă au fost stabilite la articolul 45 din Regulamentul de punere în aplicare (UE) nr. 809/2014 al Comisiei
                  2
                și în anexa la regulamentul respectiv. Se dovedește că este oportun ca normele respective să fie încorporate în Regulamentul delegat (UE) nr. 639/2014 al Comisiei
                  3
                astfel cum a fost modificat prin Regulamentul delegat (UE) 2017/....
                  4
               . Prin urmare, articolul 45 din Regulamentul (UE) nr. 809/2014 și anexa la regulamentul menționat anterior ar trebui să fie eliminate, cu efect de la data intrării în vigoare a Regulamentului delegat (UE) 2017/....

               (2)Normele referitoare la determinarea soiurilor de cânepă și la verificarea conținutului de THC se bazează pe ipoteza că cânepa este cultivată primăvara, drept cultură principală, dar nu sunt pe deplin adecvate pentru cânepa cultivată drept cultură secundară. În special, data de 30 iunie ca termen-limită pentru furnizarea etichetelor oficiale aplicate pe ambalajele semințelor, prevăzută la articolul 17 alineatul (7) din Regulamentul de punere în aplicare (UE) nr. 809/2014, este prea timpurie pentru cânepa cultivată drept cultură secundară. Dat fiind că această metodă de cultivare s-a dovedit a fi adecvată pentru cânepa industrială și compatibilă cu cerințele de mediu, statele membre ar trebui să aibă posibilitatea de a stabili o dată ulterioară pentru cânepa cultivată drept cultură secundară, dar nu mai târziu de 1 septembrie.

               (3)Prin urmare, Regulamentul de punere în aplicare (UE) nr. 809/2014 ar trebui modificat în consecință.

               (4)Măsurile prevăzute de prezentul regulament sunt conforme cu avizul Comitetului privind plățile directe,

               ADOPTĂ PREZENTUL REGULAMENT:

               Articolul 1

               Regulamentul de punere în aplicare (UE) nr. 809/2014 se modifică după cum urmează:

               (1)La articolul 17 alineatul (7), al doilea paragraf se înlocuiește cu următorul text:

               „Prin derogare de la primul paragraf litera (c), în cazul în care semănarea are loc după data finală stabilită pentru depunerea cererii unice, etichetele sunt furnizate cel târziu până la 30 iunie. Cu toate acestea, pentru cânepa cultivată drept cultură secundară, etichetele trebuie depuse până la o dată care urmează să fie stabilită de statele membre, dar nu mai târziu de 1 septembrie. Dacă etichetele trebuie furnizate, de asemenea, altor autorități naționale, statele membre pot să prevadă restituirea respectivelor etichete beneficiarilor de îndată ce au fost prezentate în conformitate cu dispozițiile de la litera menționată. Etichetele înapoiate sunt marcate ca utilizate pentru o cerere.”

               (2)Articolul 45 se elimină.

               (3)Anexa se elimină.

               Articolul 2

               Prezentul regulament intră în vigoare în a treia zi de la data publicării în Jurnalul Oficial al Uniunii Europene.

               Prezentul regulament este obligatoriu în toate elementele sale și se aplică direct în toate statele membre.

               Adoptată la Bruxelles, 30.6.2017.

                     Pentru Comisie

                     Preşedintele
                     Jean-Claude JUNCKER

                     (1)
                  JO L 347, 20.12.2013, p. 549.

                     (2)
                  Regulamentul de punere în aplicare (UE) nr. 809/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și ecocondiționalitatea (JO L 227, 31.7.2014, p. 69).

                     (3)
                  Regulamentul delegat (UE) nr. 639/2014 al Comisiei din 11 martie 2014 de completare a Regulamentului (UE) nr. 1307/2013 al Parlamentului European și al Consiliului de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de modificare a anexei X la regulamentul menționat (JO L 181, 20.6.2014, p. 1).

                     (4)
                  Regulamentul delegat al Comisiei (UE) 2017/xxx din [data] de modificare a Regulamentului (UE) nr. 639/2014 în ceea ce privește măsurile de control referitoare la cultivarea cânepii, anumite dispoziții privind plata de ecologizare, plata pentru tinerii fermieri care dețin controlul asupra unei persoane juridice, calcularea cuantumului unitar în cadrul sprijinului cuplat facultativ, fracțiunile de drepturi la plată și anumite cerințe de notificare cu privire la schema de plată unică pe suprafață și sprijinul cuplat facultativ, precum și de modificare a anexei X la Regulamentul (UE) nr. 1307/2013 al Parlamentului European și al Consiliului (JO L xxx, [data], p. xx).


title: REGULAMENTUL DE PUNERE ÎN APLICARE (UE) …/… AL COMISIEI de modificare a Regulamentului de punere în aplicare (UE) nr. 1191/2014 al Comisiei din 30 octombrie 2014 de stabilire a formatului și mijloacelor de prezentare a raportului menționat la articolul 19 din Regulamentul (UE) nr. 517/2014 al Parlamentului European și al Consiliului privind gazele fluorurate cu efect de seră

text:
               REGULAMENTUL DE PUNERE ÎN APLICARE (UE) …/… AL COMISIEI

               din 25.7.2017

               de modificare a Regulamentului de punere în aplicare (UE) nr. 1191/2014 al Comisiei din 30 octombrie 2014 de stabilire a formatului și mijloacelor de prezentare a raportului menționat la articolul 19 din Regulamentul (UE) nr. 517/2014 al Parlamentului European și al Consiliului privind gazele fluorurate cu efect de seră

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Regulamentul (UE) nr. 517/2014 al Parlamentului European și al Consiliului din 16 aprilie 2014 privind gazele fluorurate cu efect de seră și de abrogare a Regulamentului (CE) nr. 842/2006
                  1
               , în special articolul 19 alineatul (7),

               întrucât:

               (1)Regulamentul de punere în aplicare (UE) nr. 1191/2014 al Comisiei
                  2
                precizează modul în care sunt raportate informațiile în temeiul articolului 19 din Regulamentul (UE) nr. 517/2014, cu privire la utilizarea anumitor gaze fluorurate cu efect de seră ca intermediari de sinteză sau în cazul în care produsele sau echipamentele care conțin gazele respective sunt introduse pe piață de către producătorii, importatorii și exportatorii de astfel de gaze și de către întreprinderile care distrug aceste gaze.

               (2)Pentru a permite o monitorizare eficace a respectării obligațiilor de raportare prevăzute la articolul 19 din Regulamentul (UE) nr. 517/2014, întreprinderile ar trebui să fie obligate să își înregistreze utilizarea instrumentului electronic de raportare menționat la articolul 1 din Regulamentul de punere în aplicare (UE) nr. 1191/2014 înainte de realizarea activităților relevante. Acest lucru ar permite autorităților competente din statele membre să verifice la momentul în care are loc importul, exportul sau o altă activitate relevantă dacă o întreprindere ar trebui să fie supusă verificării conformității în baza raportului acesteia, comunicat în temeiul articolului 19 din Regulamentul (UE) nr. 517/2014.

               (3)Anexa la Regulamentul (UE) nr. 1191/2014 ar trebui să fie modificată în ceea ce privește structura informațiilor solicitate privind anumite caracteristici ale hidrofluorocarburilor (HFC), pentru ca aceasta să fie în concordanță cu formatul de raportare utilizat de către părțile la Protocolul de la Montreal privind substanțele care epuizează stratul de ozon la Convenția de la Viena privind protecția stratului de ozon
                  3
                (denumit în continuare „Protocolul de la Montreal”). Acest lucru ar permite Uniunii să își îndeplinească obligațiile de raportare în temeiul Protocolului de la Montreal. Din același motiv, ar trebui să se impună și raportarea, începând cu 2020, a informațiilor privind destinația exporturilor și originea importurilor, ceea ce va oferi suficient timp pentru a adapta instrumentul electronic de raportare.

               (4)În secțiunea 2 ar trebui adăugate diferențieri și comentarii suplimentare, pentru a reflecta practicile de raportare dezvoltate în cursul primelor două cicluri de raportare, iar descrierea din secțiunea 12 ar trebui clarificată pentru a se evita interpretările greșite din partea societăților care raportează, care au avut loc în trecut.

               (5)Regulamentul de punere în aplicare (UE) 2016/879 al Comisiei
                  4
                a instituit registrul electronic în legătură cu cotele pentru introducerea pe piață a hidrofluorocarburilor, în care sunt înregistrate toate datele relevante referitoare la autorizațiile prevăzute la articolul 18 alineatul (2) din Regulamentul (UE) nr. 517/2014. Formatul de raportare corespunzător prevăzut în secțiunea 13 din anexa la Regulamentul (UE) nr. 1191/2014 este, prin urmare, caduc și ar trebui eliminat.

               (6)Măsurile prevăzute de prezentul regulament sunt conforme cu avizul comitetului instituit în temeiul articolului 24 alineatul (1) din Regulamentul (UE) nr. 517/2014,

               ADOPTĂ PREZENTUL REGULAMENT:

               Articolul 1

               Regulamentul (UE) nr. 1191/2014 se modifică după cum urmează:

               (1)
                     Articolul 1 se înlocuiește cu următorul text:

               „Articolul 1

               1.
                     Rapoartele solicitate în conformitate cu articolul 19 din Regulamentul (UE) nr. 517/2014 se prezintă în format electronic, utilizându-se instrumentul de raportare bazat pe formularul care figurează în anexa la prezentul regulament și care este disponibil pe site-ul web al Comisiei în acest scop.

               2.
                     Înainte de a efectua activitățile care urmează să fie raportate în temeiul articolului 19 din Regulamentul (UE) nr. 517/2014, întreprinderile se înregistrează pe site-ul web al Comisiei în vederea utilizării instrumentului electronic de raportare.”

               (2)
                     Anexa se modifică în conformitate cu anexa la prezentul regulament.

               Articolul 2

               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

               Prezentul regulament este obligatoriu în toate elementele sale și se aplică direct în toate statele membre.

               Adoptată la Bruxelles, 25.7.2017.

                     Pentru Comisie,

                     Preşedintele
                     Jean-Claude JUNCKER

                     (1)

                        JO L 150, 20.5.2014, p. 195.

                     (2)

                        Regulamentul de punere în aplicare (UE) nr. 1191/2014 al Comisiei din 30 octombrie 2014 de stabilire a formatului și mijloacelor de prezentare a raportului menționat la articolul 19 din Regulamentul (UE) nr. 517/2014 al Parlamentului European și al Consiliului privind gazele fluorurate cu efect de seră (JO L 318, 5.11.2014, p. 5).

                     (3)

                        Decizia 88/540/CEE a Consiliului din 14 octombrie 1988 privind încheierea Convenției de la Viena privind protecția stratului de ozon și a Protocolului de la Montreal privind substanțele care epuizează stratul de ozon (JO L 297, 31.10.1988, p. 8).

                     (4)

                        Regulamentul de punere în aplicare (UE) 2016/879 al Comisiei din 2 iunie 2016 de stabilire, în temeiul Regulamentului (UE) nr. 517/2014 al Parlamentului European și al Consiliului, a modalităților legate de declarația de conformitate la introducerea pe piață a echipamentelor de refrigerare, de climatizare și a pompelor de căldură încărcate cu hidrofluorcarburi și de verificare a acesteia de către un auditor independent (JO L 146, 3.6.2016, p. 1).

    ---documentbreak---

               ANEXĂ

               la

               REGULAMENTUL DE PUNERE ÎN APLICARE (UE) …/… AL COMISIEI

               de modificare a Regulamentului de punere în aplicare (UE) nr. 1191/2014 al Comisiei de stabilire a formatului și mijloacelor de prezentare a raportului menționat la articolul 19 din Regulamentul (UE) nr. 517/2014 al Parlamentului European și al Consiliului privind gazele fluorurate cu efect de seră

               ANEXĂ

               Anexa la Regulamentul (UE) nr. 1191/2014 se modifică după cum urmează:

               (1) Tabelul din secțiunea 1 se înlocuiește cu următorul tabel:

                        INFORMAȚII DE COMUNICAT

                        COMENTARII

                        1A

                        Cantitatea totală produsă de instalații din Uniune

                        1B

                        Rapoartele cu privire la cantitățile totale distruse provenind de la producători care efectuează distrugeri se completează în secțiunea 8 a raportului.

                        1C

                        Trebuie identificată întreprinderea care a efectuat distrugerea.

                        1C_a

                        Cantitatea de hidrofluorocarburi produse pentru utilizări ca intermediari de sinteză în interiorul Uniunii

                        1C_b

                        Cantitatea de hidrofluorocarburi produse pentru utilizări în interiorul Uniunii exceptate în temeiul Protocolului de la Montreal

                        Tipul de utilizare exceptată trebuie precizat.

                        CANTITĂȚI CALCULATE AUTOMAT

                        1D

                        Cantitatea totală a producției proprii distruse care nu a fost introdusă pe piață anterior

                        1D = 1B + 1C

                        1E

                        Producția disponibilă pentru vânzare

                        1E = 1A – 1D

               (2) Secțiunea 2 se modifică după cum urmează:

               (a) la al doilea paragraf, se adaugă următoarea teză:

               „Pentru prima dată, pentru raportarea cu privire la activitățile desfășurate în 2019, cantitățile de hidrofluorocarburi se raportează separat pentru fiecare țară de origine, cu excepția cazului în care se indică altfel în tabelul de mai jos.”;

               (b) tabelul se înlocuiește cu următorul tabel:

                        INFORMAȚII DE COMUNICAT

                        COMENTARII

                        2A

                        Cantitatea importată în Uniune

                        2B

                        Cantitatea importată în Uniune de către întreprinderea raportoare, care nu este pusă în liberă circulație, și reexportată conținută în produse sau echipamente de către întreprinderea raportoare

                        Raportarea cu privire la hidrofluorocarburi defalcată pe țara de origine nu este necesară.

                        Gaze în vrac importate pentru perfecționare activă, încărcate în produse sau echipamente și ulterior reexportate

                        În cazul în care reexportul în produse sau echipamente (secțiunea 2B) nu are loc în același an calendaristic ca importul, cantitățile raportate în secțiunea 2B pot include reexporturile în produse sau echipamente provenite din stocurile de la 1 ianuarie care nu au fost introduse pe piața Uniunii, astfel cum au fost raportate în secțiunea 4C.

                        Exporturile de gaze în vrac trebuie raportate doar în secțiunea 3.

                        2C

                        Cantitatea de hidrofluorocarburi utilizate, reciclate sau regenerate

                        2D

                        Cantitatea de hidrofluorocarburi virgine importate pentru utilizare ca intermediari de sinteză

                        2E

                        Cantitatea de hidrofluorocarburi virgine importate pentru utilizări exceptate în temeiul Protocolului de la Montreal

                        Tipul de utilizare exceptată trebuie precizat.”

               (3) Secțiunea 3 se modifică după cum urmează:

               (a)
                     la al doilea paragraf, se adaugă următoarea teză:

               „Pentru prima dată, pentru raportarea cu privire la activitățile desfășurate în 2019, cantitățile de hidrofluorocarburi se raportează separat pentru fiecare țară de destinație, cu excepția cazului în care se indică altfel în tabelul de mai jos.”;

               (b)
                     tabelul se înlocuiește cu următorul tabel:

                        INFORMAȚII DE COMUNICAT

                        COMENTARII

                        3A

                        Cantitatea totală exportată din Uniune

                        3B

                        Cantități exportate din producția proprie sau din importuri proprii

                        Raportarea defalcată pe țara de destinație nu este necesară.

                        CANTITĂȚI CALCULATE AUTOMAT

                        3C

                        Cantitate exportată achiziționată de la alte întreprinderi din Uniune

                        3C = 3A – 3B

                        INFORMAȚII DE COMUNICAT

                        3D

                        Cantitate exportată în vederea reciclării

                        Raportarea defalcată pe țara de destinație nu este necesară.

                        3E

                        Cantitate exportată în vederea regenerării

                        Raportarea defalcată pe țara de destinație nu este necesară.

                        3F

                        Cantitate exportată în vederea distrugerii

                        Raportarea defalcată pe țara de destinație nu este necesară.

                        3G

                        Cantitatea de hidrofluorocarburi utilizate, reciclate sau regenerate

                        3H

                        Cantitatea de hidrofluorocarburi virgine exportate pentru utilizare ca intermediari de sinteză

                        3I

                        Cantitatea de hidrofluorocarburi virgine exportate pentru utilizări exceptate în temeiul Protocolului de la Montreal

                        Tipul de utilizare exceptată trebuie precizat.”

               (4)
                     În secțiunea 4, rândul din tabel referitor la 4M se înlocuiește cu următorul text:

                        4M

                        Cantitatea totală introdusă efectiv pe piață

                        4M = 1E + 2A – 2B – 3B + 4C – 4H

                (5)
                      În secțiunea 12, tabelul se înlocuiește cu următorul tabel:

                        INFORMAȚII DE COMUNICAT

                        COMENTARII

                        12A

                        Cantitatea de hidrofluorocarburi încărcate în echipamentele importate, eliberate de vamă pentru punerea în liberă circulație în Uniune, pentru care hidrofluorocarburile au fost anterior exportate din Uniune și care au făcut obiectul limitării cotelor de hidrofluorocarburi pentru introducerea pe piața Uniunii

                        Trebuie indicate întreprinderea/întreprinderile care exportă hidrofluorocarburile și anul/anii de export.

                        Trebuie indicate întreprinderea/întreprinderile care a/au introdus hidrofluorocarburile pe piața Uniunii pentru prima dată și anul/anii de introducere pe piață.

               (6)
                     Secțiunea 13 se elimină.